section_heading: Obitelj i obrazovanje
paragraph_text: Grof Ivan III. Drašković rođen je u Trakošćanu kao sin baruna Ivana II. Draškovića i njegove supruge, barunice Eve Drašković rođ. Istvánffy, kćeri Nikole Istvánffyja. O vremenu njegova rođenja postoje dva podatka, i to da je rođen ili 1595. ili 1603. godine. Pohađao je gimnaziju kod isusovaca u Zagrebu.<ref>Goldstein, Ivo - Szabo, Agneza, Povijest zagrebačke Klasične gimnazije (1607. - 2007.), Zagreb, 2007., str. 22, ISBN 978-953-6045-50-1 Školovao se na sveučilištu u Grazu, a pravo dovršio u ugarsko-hrvatskom kolegiju u Bologni (1620.). Kao učen čovjek, govorio je više europskih jezika. Povjesničari koji su o njemu pisali, između ostalog navode da bijaše malena stasa i veoma krupna tiela (Ivan Kukuljević Sakcinski), kao i da je bio čovjek vrlo dobre ćudi (Rudolf Horvat), pa je bio omiljen.